Sülysáp Nagyközség Önkormányzat Képviselő-testületének

25/2006. (XII. 18.) önkormányzati rendelete

az önkormányzat illetékességi területén alkalmazott helyi adókról

Sülysáp Nagyközség Önkormányzat Képviselő-testülete a helyi önkormányzatokról szóló 1990. évi LXV. tv. 16. §-ának (1) bekezdésében, valamint a helyi adókról szóló 1990. évi C. tv.  1. §-ában kapott felhatalmazás alapján az önkormányzat illetékességi területén alkalmazott helyi adókról az alábbi rendeletet alkotja:

Általános rendelkezések

1. §

A jelen rendeletben külön nem szabályozott esetekben az adózás rendjéről szóló 2003. évi XCII. törvény, valamint a helyi adókról szóló 1990. évi C. törvény előírásait kell alkalmazni.

2. §

A Sülysáp Nagyközség Önkormányzati Képviselő-testülete 2007. január 1-től az alábbi helyi adókat alkalmazza:

- építményadó,

- telekadó,

- helyi iparűzési adó.

Építményadó

3. §

Adókötelezettség

(1) Adóköteles az önkormányzat illetékességi területén lévő építmények közül a lakás és a nem lakás céljára szolgáló épület, épületrész (továbbiakban együtt: építmény).

(2) Az adó alapja az építmény négyzetméterben számított hasznos alapterülete.

(3) Az adó mértéke az adóköteles terület m2 X 50.-Ft.

Az adó alanya

4.§

(1) Az adó alanya az, aki a naptári év (a továbbiakban: év) első napján az építmény tulajdonosa. Több tulajdonos esetén a tulajdonosok tulajdoni hányadaik arányában adóalanyok. Amennyiben az építményt az ingatlan-nyilvántartásba bejegyzett vagyoni értékű jog terheli, az annak gyakorlására jogosult az adó alanya. (a tulajdonos, a vagyoni értékű jog jogosítottja a továbbiakban együtt: tulajdonos).

(2) Valamennyi tulajdonos által írásban megkötött és az adóhatósághoz benyújtott megállapodásban az (1) bekezdésben foglaltaktól el lehet térni. 

(3) Társasház, -garázs és- üdülő esetén a tulajdonosok önálló adóalanyok, a közös használatú helyiségek után az adó alanya az említett közösség.

Az adókötelezettség keletkezése, változása és megszűnése

5.§

(1) Az adókötelezettség a használatbavételi, illetőleg a fennmaradási engedély kiadását követő év első napján keletkezik. Az engedély nélkül épült, vagy anélkül használatba vett építmény esetében az adókötelezettség a tényleges használatbavételt követő év első napján keletkezik.

(2) Az adókötelezettséget érintő változást (így különösen a hasznos alapterület módosulását, az építmény átminősítését) a következő év első napjától kell figyelembe venni.

(3) Az adókötelezettség megszűnik az építmény megszűnése évének utolsó napján. Az építménynek az év első felében történő megszűnése esetén a második félévre vonatkozó adókötelezettség megszűnik.

(4) Az építmény használatának szünetelése az adókötelezettséget nem érinti.

Adóbevallás

6.§

(1) A vállalkozási célú építményekről a tulajdonos az adókötelezettség keletkezésétől, változásától számított 15 napon belül köteles adóbevallást adni.

(2) Nem kell újabb bevallást tenni már beadott adóbevallás esetén mindaddig, ameddig adókötelezettséget érintő változás nem következik be.

(3) 2007. évben - első alkalommal – 2007. év május 31. napjáig kell bejelentkezni az adó hatálya alá.

Értelmező rendelkezések

7.§

(1) Vagyoni értékű jog: a kezelői jog, a vagyonkezelői jog, a tartós földhasználat, a haszonélvezet, a használati joga – ideértve a külföldiek ingatlan használati jogát is - , a földhasználat és a lakásbérlet;

(2) Építmény: olyan ingatlan jellegű, végleges vagy ideiglenes műszaki alkotás (épület, műtárgy) amely általában a talajjal való egybeépítés vagy talaj természetes állapotának megváltoztatása révén jött létre. Nem minősül építménynek a három évnél rövidebb időtartamra létesített építmény;

(3) Épület: az olyan építmény, amely a környező külső tértől épületszerkezetekkel részben vagy egészben elválasztott teret alkot és ezzel az állandó vagy időszakos tartózkodás, illetőleg használat feltételeit biztosítja, ideértve az olyan önálló létesítményt is, amely részben vagy teljes belmagasságával a környező csatlakozó terepszint alatt van. Épületrész az épület műszakilag elkülönített, külön bejárattal ellátott része. A lakáson belüli vállalkozási célú helyiség (orvosi rendelő, iroda, stb.) akkor tekintendő épületrésznek, ha az az épület műszakilag elkülönített, külön bejárattal ellátott része;

(4) Tulajdonos: Az ingatlan tulajdonosa az a személy, vagy szervezet aki/amely az ingatlan-nyilvántartásban tulajdonosként szerepel. Amennyiben az ingatlan tulajdonjogának átruházására irányuló szerződést a földhivatalhoz benyújtották – melynek tényét a földhivatal széljegyezte-, a szerző felet kell tulajdonosnak tekinteni. Újonnan létrehozott épület/épületrész tulajdonjogának átruházása esetén a szerződés földhivatalhoz történő benyújtását követően a szerző felet a használatbavételi engedély kiadásának időpontjától kell tulajdonosnak tekinteni. Egyéb módon történő tulajdonszerzés esetére a Polgári Törvénykönyv vonatkozó szabályai az irányadók;

(5) Lakás és szükséglakás: a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. törvény 2. mellékletének 1-6. pontjában foglaltak alapján ilyennek minősülő és az ingatlan-nyilvántartásban lakóház, vagy lakás megnevezéssel nyilvántartott, vagy ilyenként feltüntetésre váró ingatlan, a rendeltetésszerű használatához szükséges – helyben szokásos vagy előírt teleknagyságot meg nem haladó földrészlettel együtt azzal, hogy nem minősül szükséglakásnak az a helyiségcsoport, amely csak azért nem sorolható be komfortfokozatba, mert nem rendelkezik melegpadlós helyiséggel; 

(6) Nem lakás céljára szolgáló helyiség: a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. törvény 2. mellékletének 12. pontja szerint: az, amely kizárólag ipari, építőipari, mezőgazdasági, vízgazdálkodási, kereskedelmi, tárolási, szolgáltatási, igazgatási, honvédelmi, rendészeti, művelődési, oktatási, kutatási, egészségügyi, szociális, jóléti és más gazdasági célra használ;

(7) Hasznos alapterület: a végleges falsíkokkal határolt teljes alapterületnek olyan része, ahol belmagasság legalább 1,90 m, a teljes alapterületbe a helyiségek összegzett alapterülete és az épülethez tartozó fedett és 3 oldalról zárt külső tartózkodók (lodzsa, fedett és oldalt zárt erkélyek), és a fedett terasz, tornác, tetőtér, valamint a több szintes lakrészek belső lépcsőjének egy szinten számított vízszintes vetülete is beletartozik;

(8) Vállalkozási célú építmény: amely haszonszerzés céljára, üzletszerű gazdasági tevékenység végzésére szolgál;

(9)Nevelési – oktatási intézmény: a közoktatásról szóló 1993. évi LXXIX. törvény 20-23.§-ában, a felsőoktatásról szóló 1993. évi LXXX. törvény 2.§-ában és a szakképzésről szóló 1993. évi LXXX. törvény 2.§-ában és a szakképzésről szóló 1993. évi LXXVI. törvény 2. §-ában meghatározott intézmény;

(10) Építmény megszűnése: ha az épületet lebontják vagy megsemmisül.

Telekadó

8. §

(1) Az adó tárgya a beépítetlen belterületi földrészlet (telek), vagy beépítetlen belterületi földrészlet, melyen használatbavételi engedélyjel nem rendelező építmény van.

(2) Az adó alanya az, aki az év első napján a telek tulajdonosa. Ingatlan-nyilvántartásba bejegyzett vagyoni értékű jog tulajdonosa. Több tulajdonos esetén a tulajdonosok tulajdoni hányadaik arányában adóalanyok. Amennyiben az építményt az ingatlan-nyilvántartásba bejegyzett vagyoni értékű jog terheli, az annak gyakorlására jogosult az adó alanya. (A tulajdonos, a vagyoni értékű jog jogosítottja a továbbiakban együtt: tulajdonos.)

(3) Valamennyi tulajdonos által írásban megkötött és az adóhatósághoz benyújtott megállapodásban megjelölt tulajdonos az adó alanya.

(3) Az adó alapja a telek négyzetméterben számított területe.

(4) Az adó éves mértéke: a földterület minden négyzetmétere után 20,-Ft/m2    de legfeljebb 10.000.-Ft adótárgyanként (Ingatlanonként).
Helyi iparűzési adó

9. §

(1) Az állandó jelleggel végzett iparűzési tevékenység esetén az adó mértéke 1,7 %.

(2) Egyéb tevékenység esetén 1500,- Ft/nap illetve építőipari tevékenység után napi 5.000.-Ft
Helyi adókedvezmények

10. §

(1) Sülysáp helyi lakosainak, valamint a helyi lakosokat foglalkoztató vállalkozásoknak az építményadó és telekadó vonatkozásában adókedvezmény állapítható meg. Ugyancsak adókedvezmény illeti meg a szemétdíj elmaradással nem rendelkező adóalanyokat. 

(2) Adókedvezmény állapítható meg annak az adóalanynak, akinek a tulajdonában álló telek, illetőleg az építménye és a hozzá tartozó telek rendezett.

(3) Nem jogosult adókedvezményre az, akinek az adóév első napján hátralékos köztartozása van, illetve, akinek az adóév első napján Sülysáp Nagyközség Önkormányzatával, annak szerveivel, intézményeivel (a továbbiakban: Önkormányzat) szemben bármiféle tartozása, elmaradása, így különösen:

      1./ ingatlan vételár hátraléka

2./ lakbértartozása

3./ egyéb bérleti díj tartozása

4./ étkezési díj tartozása (óvoda, napközi)

5./ közterület használati díj tartozása

6./ az önkormányzat általi termék értékesítés vagy szolgáltatás nyújtásához kapcsolódó        tartozása

7/ az önkormányzattal kötött bármiféle szerződés teljesítésében elmaradása

8./szemétszállítási díj hátraléka, illetve a kötelező szemétszállítási szolgáltatás igénybevételének mellőzése, illetve megtagadása áll fenn.

(4) Nem jogosult adókedvezményre az az adóalany sem, akit a tárgyévben vagy az azt megelőző évben

-   építési bírsággal,

-   környezetvédelmi bírsággal,

-   köztisztasági szabálysértés miatt pénzbírsággal vagy

· növényvédelmi bírsággal sújtottak

· egyéb az Önkormányzat által kirótt bírsággal.

A helyi adókedvezmények, adómentességek mértéke

11.§

(1) Azokat az építményadó fizetésére kötelezett magánszemélyeket, akik a szemétszállítási díjat a szolgáltatónak határidőben és hiánytalanul befizették, 50% építményadó kedvezmény illeti meg, mely a szolgáltató kimutatása alapján automatikusan jóváírásra kerül.

(2) Mentes a telekadó alól:

a) az építési tilalom alatt álló telek a tilalom ideje alatt;

b) az építmény rendeltetésszerű használatához szükséges – az épületnek minősülő építmény esetén annak hasznos alapterületével, épületnek nem minősülő építmény esetén az általa lefedett földrészlettel egyező nagyságú földrészlet;

c) a szociális, egészségügyi és gyermekvédelmi, illetőleg a nevelési-oktatási intézmények céljára szolgáló helységek, valamint a költségvetési szerv, az egyház tulajdonában álló telek;

d) az épülethez, az épületnek nem minősülő építményhez, nyomvonal jellegű létesítményekhez tartozó – jogszabályban vagy hatósági előírásban megállapított – védő (biztonsági) terület;

e) a magánszemély tulajdonában álló, lakóházzal beépített telek.

(3)A telekadó fizetésére kötelezett helyi lakosnak 50% adókedvezmény adható. A kedvezmény csak egy telek vonatkozásában vehető igénybe.

(4) Teljes adómentességet kap az építményadó megfizetése alól az egyedülélő nyugdíjas helyi lakos, akinek az igazolt jövedelme az adóévet megelőző év folyamán nem haladta meg a mindenkori havi öregségi nyugdíj legkisebb összegének kétszeresét.

A helyi adó kedvezményre való jogosultság igazolása

12. §

(1) A helyi adókedvezményről az adóhatóság az adózó által szolgáltatott adatok alapján az adózó bevallása alapján dönt.

(2) A helyi adókedvezmények megállapításához szükséges adatokat az adózó első ízben 2007. évben 2007. május 31. napjáig, a továbbiakban az adóév január 31-éig írásban köteles az adóhatóságnak bejelenteni. A határidőn túl érkezett igazolásokat az adóhatóság nem veszi figyelembe.

(3) Az adókedvezmény igénybevételéhez szükséges adatlapon fel kell tüntetni az adózó adóazonosító jelét, ill. adószámát, az adókedvezmény alapját képező helyi lakosok nevét, születési adatait, anyja nevét, az adókedvezmény alapjául szolgáló jövedelmi adatokat. 

(4)Az a adóalany aki a rendezettség megállapítása vagy bármilyen más szempontjából valótlan, megtévesztő, vagy hiányos tartalmú nyilatkozatot tesz, három évig nem részesülhet semmiféle helyi adókedvezményben. A rendezettséget az adóhatóság folyamatosan ellenőrizni fogja. Ugyancsak elveszti adómentességét erre az időre, ha illegálisan helyez el szemetet, vagy azt nem ezt előírt módon helyezi el a közterületen.

A helyi adó megfizetése

13. §

(1)Az adó csak bankátutalással, illetve postán  (csekken) keresztül fizethető be. 2007. évben pótlékmentesen szeptember hó 15. napjáig, ezt követő években két részletben első részlet pótlékmentesen teljesíthető: március 15. napjáig a második részlet szeptember hó 15. napjáig.

(2)A befizetési bizonylaton minden esetben fel kell tüntetni az adónem megnevezését (építményadó, telekadó, kommunális adó, helyi iparűzési adó). Egy bizonylaton csak egy adónem fizethető. Az ingatlannal összefüggő adók esetében az ingatlan azonosítására szolgáló adatokat is fel kell tüntetni (cím, helyrajzi szám).

Fizetési halasztás, részletfizetés, adómérséklés engedélyezése

14. §

(1) Fizetési halasztás és részletfizetés (együtt: fizetési könnyítés) az adózó és az adó megfizetésére kötelezett magánszemély, vagy jogi személy kérelmére az adóhatóságnál nyilvántartott adóra engedélyezhető az adózás rendjéről szóló 2003. évi XCII. törvény 133. §-ában foglaltak szerint.

(2) Adómérséklés az adózás rendjéről szóló 2003. évi XCII. törvény 134. §-ában foglaltak szerinti esetekben a magánszemély, vagy jogi személy kérelmére engedélyezhető.

(3) Az adóhatóság a magánszemély kérelme alapján az őt terhelő adótartozást - a magánszemélyt terhelő járuléktartozás kivételével - valamint a bírság- vagy pótléktartozást mérsékelheti vagy elengedheti, ha azok megfizetése az adózó és a vele együtt élő közeli hozzátartozók megélhetését súlyosan veszélyezteti.

(4) A fizetési könnyítés és adómérséklés feltételeinek elbírálásához a kérelmező jövedelemigazolást csatolni köteles, az adóhatóság pedig környezettanulmányt végez.

(5) A kérelmet írásban, a jegyzőnek címezve az adóhatósághoz kell benyújtani.

(6) Minimum adót fizet (kérésre) az az adóalany, aki az érintett ingatlanban közvetlen, egyenes, vagy oldalági, állandó ápolásra ill. felügyeletre szoruló rokonát tartósan ápolja.

Értelmező rendelkezések

15.§

(1) Helyi lakosnak kell tekinteni azt a magánszemély adóalanyt, akinek az adóévet megelőző naptári év első napja és az adóév első napja között állandó lakcíme megszakítás nélkül Sülysáp területén van.

(2) Rendezettnek minősül az a telek, amely az alábbi feltételek mindegyikének megfelel:

    -  nem találhatók rajta kidőlt fák, felmagaslott, gazos fű, bozót, szemét, hulladék, lom, 

     törmelék, roncs, gumiabroncs, kidobott háztartási gép, romos építmény,

    -  mentes a parlagfűtől és megfelel a növényvédelmi előírásoknak.

Átmeneti rendelkezések

16. §

(1.) Az adóhatóság az általa nyilvántartott köztartozások 2007. január 1-jei mértékéről - az adóalany megkeresésére - igazolást ad. 

(2) Az adóhatóság az adózó egyéb tartozásainak 2007. január 1-jei mértékéről - az adóalany megkeresésére - igazolást ad.

Záró rendelkezések

17. §

(1) Jelen önkormányzati rendelet 2007. január 1-jén lép hatályba, egyidejűleg hatályát veszti az önkormányzat illetékességi területén alkalmazandó iparűzési adóról szóló 12/2004. (VI.12) számú rendelet.

Sülysáp, 2006. december 18.

	Horinka László
	Gulyásné dr. Gál Ilona

	polgármester
	jegyző


Záradék: A rendelet kihirdetve 2006. december 19. –én.


Gulyásné dr. Gál Ilona


jegyző

1.sz. melléklet

Sülysáp Nagyközség

Polgármesteri Hivatala

É P Í T M É N Y  A D Ó   B E V A L L Á S

ingatlan tulajdonról, vagyoni értékű jogról

Tulajdonos neve:.......................................................................................................................

HRSZ...............................CÍM:..................................................................................................

I. Tulajdonosi kód * (Kérem a megnevezés melletti számot írja a négyzetbe)
□
 

1. Természetes személy 2. Állami vállalat 3. Jogi személyiséggel rendelkező társaság  4. Jogi személyiséggel nem rendelkező társaság  5. Egyéni vállalkozó  6.  Egyéb

II. Használat típusa * (Kérem a megnevezés melletti számot írja a négyzetbe)□

1.Kizárólagos tulajdon (1/1 arányú)  2.  Résztulajdonos  3.   Haszonélvező  4.   Kezelői jogot gyakorló    5.    Bérlő   6.   Egyéb

III.  Tulajdoni hányad
…..............................................

*Kérem válasszon az alábbi megnevezésekből és a megfelelőt húzza alá!

IV. Épület jellege:
1. lakóház  2.  hétvégi ház, üdülő

A. Komfort fokozat:

 1. összkomfortos
2. komfortos, 3. félkomfortos 4. komfort nélküli 5. Egyéb

B. Összes hasznos alapterület :
…............................m2

C. Hasznos alapterület tulajdoni hányada:
…...............................

V. Egyéb épület 


1.garázs 2. műhely 3. üzlet helyiség, 4. kereskedelmi szálláshely 5. raktár, pince 6. műterem, iroda 7. gazdasági épület  8. egyéb építmény 

Építmény összes alapterülete:............................. m2

Tulajdonszerzés, illetve változás (használatba vétel) időpontja és jogcíme: ……………………...................................................................................................................................................

Előző/új tulajdonos neve és címe:..........................................……………………………………...................................................................................................................................................

Állandó bejelentett lakosok száma: ................. fõ. Bejelentés kelte: ...........................................

a) ADATOK A TULAJDONOSRÓL , HASZONÉLVEZÕRÕL

1., Tulajdonos neve/megnevezése: ………………………………………………………….

Születési helye és ideje: ……………………………………………………………………

Anyja neve: …………………….………….. Adóazonosító jele, /adószáma: ………………

Állandó bejelentett lakcíme, székhelye, telephelye: …………………………………………

………………………………………………………………………………………………

Levelezési címe: ………………………………........….……. Telefonszáma:…………………

Munkahelyének neve és címe: ….................................................................................................

Munkahelyi telefonszáma: .....................................

Bankszámla száma: ….................................................................................................................

Tulajdonosi minősége: - tulajdonos, - haszonélvező. Tulajdoni hányada: …………………

Büntetõjogi felelõsségem tudatában kijelentem, hogy a fenti adatok a valóságnak megfelelnek.

Sülysáp, 200.............................................................







..............................................................................









    tulajdonos/ok

NYILATKOZAT

Alulírott ................................................................ a fenti ingatlan résztulajdonosa nyilatkozom, hogy tulajdonostársaim megbízásából vállalom az ingatlan után kivetett adó teljes összegének megfizetését.

Sülysáp, 200.............................................................







...............................................................................









       tulajdonos

2.sz. Melléklet







Sülysáp Nagyközség

Polgármesteri Hivatala

T E L E K A D Ó     B E V A L L Á S

telekadó megállapításához

Tulajdonos neve:.......................................................................................................................

Ikt.sz.:..........................................

HRSZ...............................CÍM:..................................................................................................

I. Tulajdonosi kód * (Kérem a megnevezés melletti számot írja a négyzetbe)
□
 

1. Természetes személy 2. Állami vállalat 3. Jogi személyiséggel rendelkező társaság  4. Jogi személyiséggel nem rendelkező társaság  5. Egyéni vállalkozó  6.  Egyéb

II. Használat típusa * (Kérem a megnevezés melletti számot írja a négyzetbe) □

1. Kizárólagos tulajdon (1/1 arányú)  2.  Résztulajdonos  3.   Haszonélvező  4.   Kezelői jogot gyakorló    5.    Bérlő   6.   Egyéb

III.  Tulajdoni hányad
…..............................................

IV. Belterületi földrészlet terület :…............................m2

Tulajdonszerzés, illetve változás időpontja és jogcíme: ……………………...................................................................................................................................................

Előző/új tulajdonos neve és címe:..........................................……………………………………...................................................................................................................................................

Bejelentés kelte: ...........................................

ADATOK A TULAJDONOSRÓL , HASZONÉLVEZÕRÕL

1., Tulajdonos neve/megnevezése: ………………………………………………………….

Születési helye és ideje: ……………………………………………………………………

Anyja neve: …………………….………….. Adóazonosító jele, /adószáma: ………………

Állandó bejelentett lakcíme, székhelye, telephelye: …………………………………………

………………………………………………………………………………………………

Levelezési címe: ………………………………........….……. Telefonszáma:…………………

Munkahelyének neve és címe: ….................................................................................................

Munkahelyi telefonszáma: .....................................

Bankszámla száma: ….................................................................................................................

Tulajdonosi minősége: - tulajdonos, - haszonélvező. Tulajdoni hányada: …………………

Büntetõjogi felelõsségem tudatában kijelentem, hogy a fenti adatok a valóságnak megfelelnek.

Sülysáp, 200.............................................................







..............................................................................









    tulajdonos/ok

NYILATKOZAT

Alulírott ................................................................ a fenti ingatlan résztulajdonosa nyilatkozom, hogy tulajdonostársaim megbízásából vállalom az ingatlan után kivetett adó teljes összegének megfizetését.

Sülysáp, 200.............................................................







...............................................................................









       tulajdonos

IKTATÓSZÁM:............................................/200.....





A hivatal tölti ki!                                                      





IKTATÓSZÁM:............................................/200.....





A hivatal tölti ki!                                                       

